«ΤΟ ΕΚΠΑ ΣΤΗΝ ΠΟΛΗ»
Ανασκόπηση δράσεων 
Περίοδος: Μάρτιος 2024 – Ιούνιος 2026


Ο κύκλος επιμορφωτικών, πολιτιστικών και καλλιτεχνικών δράσεων υπό τον τίτλο «Το ΕΚΠΑ στην Πόλη», καθιερώθηκε, με πρόταση του υποφαινομένου, από το Εθνικό και Καποδιστριακό Πανεπιστήμιο Αθηνών, εκκινώντας από τις 21 Μαρτίου του 2024, συνδιοργανώνεται δε σε σύμπραξη με τον Δήμο Αθηναίων, επί τη βάσει και σχετικού Μνημονίου Συνεργασίας, εκατέρωθεν ήδη, από τον μήνα Φεβρουάριο του 2025, συμπεφωνημένου. 
Στο πλαίσιο αυτού του κύκλου δράσεων, έχουν ως τώρα διοργανωθεί δεκάδες επιμορφωτικές, πολιτιστικές και καλλιτεχνικές εκδηλώσεις, με αθρόα συμμετοχή των μελών του ΕΚΠΑ και των πολιτών της Αθήνας [: Το ΕΚΠΑ στην Πόλη Αρχεία - Hub ΕΚΠΑ]. 
Οι εκδηλώσεις αυτές αφορούν:

1. Επετειακές Εκδηλώσεις
Έως σήμερα, έχουν διοργανωθεί οι ακόλουθες εκδηλώσεις:
· εορτασμός της παγκόσμιας ημέρας της Ποίησης  21 Μαρτίου 2024: Μαραθώνιος Ποίησης Ι & 21 Μαρτίου 2025: Μαραθώνιος Ποίησης ΙΙ & 20 Μαρτίου 2026: Μαραθώνιος Ποίησης ΙΙΙ
· «1ος Φοιτητικός Ποιητικός Διαγωνισμός του Εθνικού και Καποδιστριακού Πανεπιστημίου Αθηνών»   20 Σεπτεμβρίου 2024-20 Ιανουαρίου 2025 (επίδοση βραβείων και επαίνων στις 21 Μαρτίου 2025, στο πλαίσιο του Μαραθώνιου Ποίησης ΙΙ) & «2ος Φοιτητικός Ποιητικός Διαγωνισμός του Εθνικού και Καποδιστριακού Πανεπιστημίου Αθηνών»  1 Οκτωβρίου 2025-20 Φεβρουαρίου 2026 (επίδοση βραβείων και επαίνων στις 20 Μαρτίου 2026, στο πλαίσιο του Μαραθώνιου Ποίησης ΙΙΙ)
· εορτασμός της παγκόσμιας ημέρας της Μουσικής  21 Ιουνίου 2024: συναυλία με τους “Music Odyssey”, στα Προπύλαια 
· εορτασμός της παγκόσμιας ημέρας του Περιβάλλοντος  5 Ιουνίου 2025: Το Φυσικό Περιβάλλον ανταμώνει με την Δημοτική Παράδοση & 5 Ιουνίου 2026: Τα φυτά και τα ζώα στην ομηρική ποίηση. Αναζητώντας την απαρχή της διαχρονικής βιοποικιλότητας του ελλαδικού χώρου
· εορτασμός της παγκόσμιας ημέρας της Φιλοσοφίας  28 Μαΐου 2025: 1ο Φεστιβάλ Φιλοσοφίας: «Φιλοσοφία: Λόγος και Πάθος» & 17 Ιουνίου 2025: Διάλεξη του Denis Robichaud στην Ακαδημία Πλάτωνος & 20 Νοεμβρίου 2025: Πρώτος επίσημος εορτασμός από το ΕΚΠΑ της «Παγκόσμιας Ημέρας της Φιλοσοφίας». Συνδιοργάνωση: Τμήμα Φιλοσοφίας & Τμήμα Ι.Φ.Ε. ΕΚΠΑ. Ομιλητής: Καθηγητής Michael Sandel (Harvard University): “In Search of the Common Good” & 20 Μαΐου 2026: 2ο Φεστιβάλ Φιλοσοφίας: «Φιλοσοφία και ύπαρξη»
·  περίοδος προ της εορτής του Πάσχα  22 Απριλίου 2024: «Σήμερον ἔαρ μυρίζει»: Πάσχα μὲ τὸν Παπαδιαμάντη & 9 Απριλίου 2025: Πασχαλινή Συναυλία
· περίοδος προ της εορτής Χριστουγέννων  20 Δεκεμβρίου 2024: Το ΕΚΠΑ και ο Δήμος Αθηναίων καλαντίζουν τα Χριστούγεννα 

2. Ιδιαίτερες ενότητες
Σειρά εκδηλώσεων για την Ποίηση και τη Λογοτεχνία
· ενότητα «Ποίηση: Το Αρνητικό της Σιωπής» (υπεύθυνη Τζίνα Καλογήρου)  11 Ιουνίου 2024: Τίτος Πατρίκιος & 13 Δεκεμβρίου 2024: Τάσος Γερμενής & 24 Φεβρουαρίου 2025: Κυριάκος Χαραλαμπίδης & 28 Απριλίου 2025: Svetlana Kalezić-Radonjić – Echoes of Her: Αντηχήσεις της Γυναικείας Φωνής. Από τη Σιωπή στην Έκφραση & 26 Ιανουαρίου 2026: «Ποίηση, Αθλητισμός και Ευεξία» & 26 Φεβρουαρίου 2026: «Καρδιά και Ποίηση»
· ενότητα «Λόγος και Γνώση στην Πόλη του 21ου αιώνα» (υπεύθυνη Κίρκη Κεφαλέα)  18 Ιουνίου 2024: Χρήστος Γιανναράς & 17 Ιανουαρίου 2025: Στέλιος Ράμφος & 2 Ιουνίου 2025: Πασχάλης Κιτρομηλίδης & 5 Νοεμβρίου 2025: Νίκος Χριστοδουλάκης & 20 Ιανουαρίου 2026: Roderick Beaton & 19 Μαΐου 2026: Victoria Hislop

3. Διαλέξεις
Σειρά επιμορφωτικών διαλέξεων από εκλεκτά μέλη του ΕΚΠΑ
· Μαρία Ευθυμίου («Τροφή, μία σημαντική παράμετρος της Παγκόσμιας Ιστορίας» & «Ατομική Ιδιοκτησία-Κοινοκτημοσύνη, ή πώς η ανθρωπότητα αναμετριέται, ιστορικά, με τον εαυτό της»)  6 Νοεμβρίου & 3 Δεκεμβρίου 2024
· Πέτρος Ρούσσος («Γονεϊκότητα στην ψηφιακή εποχή»)  13 Μαρτίου & 3 Απριλίου & 22 Μαΐου 2025
· Μάνος Στεφανίδης («Προπύλαια-Δημαρχιακό Μέγαρο: Δύο πυλώνες του σύγχρονου πολιτισμού μας»)  9 Μαΐου & 6 Ιουνίου 2025
· Δύο ιδιαίτερες διαλέξεις, μία του Πρύτανη του ΕΚΠΑ, καθηγητή Γερασίμου Σιάσου, στο Δημαρχιακό Μέγαρο (18 Μαρτίου 2025: «ΠΡΟΛΑΜΒΑΝΩ». «Πρόληψη και αντιμετώπιση των καρδιαγγειακών νοσημάτων») και μία του Δημάρχου Αθηναίων, κ. Χάρη Δούκα, στη Μεγάλη Αίθουσα του ΕΚΠΑ (10 Απριλίου 2025: «Βιωσιμότητα και κοινωνικός μετασχηματισμός στις πόλεις»)  
· «Νέοι, σταδιοδρομία & ψηφιακή εποχή: Επαναπροσδιορίζοντας τον επαγγελματικό προσανατολισμό σ’ έναν κόσμο που αλλάζει». Δύο διαλέξεις, από το Εργαστήριο Συμβουλευτικής Επιστήμης και Επαγγελματικής Σταδιοδρομίας (Διευθύντρια: Κατερίνα Αργυροπούλου)  27 Μαρτίου 2026: «Υποστηρίζοντας τους νέους για επαγγελματικές διαδρομές που ευθυγραμμίζονται με τη νέα πραγματικότητα». Εισηγήτριες: Κατερίνα Αργυροπούλου-Ασπασία Καραβία & 11 Μαΐου 2026: «Η τεχνητή νοημοσύνη ως σύμμαχος στην επαγγελματική πορεία. Ο ρόλος της Συμβουλευτικής Σταδιοδρομίας». Εισηγήτριες: Κατερίνα Αργυροπούλου-Ολυμπία Χαϊδεμενάκη


4. Αφιερώματα
· «ΜΕΤΑ-ΦΡΑΣΕΙΣ – Ένα αφιέρωμα στο μεταφραστικό έργο της Μαρίας Παπαδήμα»  12 Ιουνίου 2025
· «Να ’σαι καλά, δάσκαλε!» [Υπεύθυνη: Δώρα Μέντη]  13 Οκτωβρίου 2025: «Δάσκαλοι και μαθητές: ματιές στη λογοτεχνική ζωή του 20ού και 21ου αιώνα» & 12 Ιανουαρίου 2026: «Δάσκαλοι και φοιτητές» & 27 Απριλίου 2026: «Με όποιον δάσκαλο καθίσεις…»
·  «Ο κριτικός Παλαμάς». Παρουσίαση του 21ου τόμου των Απάντων Κωστή Παλαμά  10 Δεκεμβρίου 2025
· C.I.V.I.S. Sustainability Challenge 2026. Ένα διήμερο βιωματικό Workshop συνεργατικής μάθησης και κοινωνικής καινοτομίας για φοιτήτριες και φοιτητές από όλα τα Τμήματα του ΕΚΠΑ, μία δράση που υλοποιείται στο πλαίσιο της Συμμαχίας Ευρωπαϊκών Πανεπιστημίων CIVIS  27 & 28 Μαρτίου 2026
·  «Λογοτεχνική περιδιάβαση στην ιστορία του ΕΚΠΑ: 189 χρόνια από την ίδρυσή του»  3 Ιουνίου 2026

5. Συναυλίες
· Δύο «συναυλίες προσβάσιμες και φιλικές σε άτομα με άνοια και τους συνοδούς τους», ή, διαφορετικά, «μουσική ακρόαση για όλους»  12 Μαρτίου & 2 Μαΐου 2025: μουσικά σύνολα του Τμήματος Μουσικών Σπουδών της ΦΛΣ του ΕΚΠΑ, με επιμέλεια των μελών του «Εργαστηρίου Μουσικής, Γνωσιακών Επιστημών και Κοινότητας» του ίδιου Τμήματος.
· «Ο ΛΥΡΙΚΟΣ ΜΙΚΗΣ ΘΕΟΔΩΡΑΚΗΣ: 100 χρόνια από τη γέννηση του συνθέτη». Τραγούδια του Μίκη Θεοδωράκη, σε επεξεργασίες για συμφωνική ορχήστρα, τραγουδιστές και χορωδία. Συντελεστές: Φιλαρμόνια Ορχήστρα Αθηνών (Μουσική Διεύθυνση: Νίκος Μαλιάρας), Μαρία Φαραντούρη & Τάσης Χριστογιαννόπουλος. Συμμετείχε η Ακαδημαϊκή Χορωδία Νέων Αθηνών (ΑΧΝΑ)  26 Οκτωβρίου 2025
·  «Η Αλίκη Καγιαλόγλου τραγουδά Μάνο Χατζιδάκι: 100 χρόνια από τη γέννηση του συνθέτη»  8 Δεκεμβρίου 2025 
· Συναυλία της χορωδίας της Σχολής Εικαστικών και Παραστατικών Τεχνών του Πανεπιστημίου του Missouri: “Our Corner of the Earth”  10 Μαρτίου 2026
· Συναυλία της ορχήστρας παραδοσιακών οργάνων του κινεζικού Πανεπιστημίου της Nanjing (Nanjing University Traditional Instruments Orchestra)  29 Απριλίου 2026

6. Εκπομπές
Συνεχίζονται με επιτυχία οι εκπομπές «Εικαστικές Ανιχνεύσεις. Μικρές Τομές στη Νεοελληνική Τέχνη», που επιμελείται ο Ιστορικός της Τέχνης Δημήτρης Παυλόπουλος (έχουν ως τώρα δημοσιοποιηθεί είκοσι μία [21] εκπομπές, από το κανάλι της PemptousiaTV).



7. Εκδόσεις
Από τις εκδόσεις του Εθνικού και Καποδιστριακού Πανεπιστημίου Αθηνών, κυκλοφορήθηκε (Αθήνα, 2025) το βιβλίδιο, Θαλασσουργώντας με τις λέξεις: Ο ποιητής Τάσος Γερμενής (ISBN 978-960-466-365-1), υπό την επιστημονική επιμέλεια της καθηγήτριας Τζίνας Καλογήρου, σε σχεδιασμό και τυπογραφική επιμέλεια της Δρος Ευγενίας Παγάνη και με πρόλογο του καθηγητή Αχιλλέα Χαλδαιάκη. Πρόκειται για την πρώτη έκδοση που πραγματοποιείται στο πλαίσιο των επιμορφωτικών, πολιτιστικών και καλλιτεχνικών δράσεων «Το ΕΚΠΑ στην Πόλη» και ειδικότερα της ενότητας «Ποίηση: Το Αρνητικό της Σιωπής». Στην έκδοση, δημοσιεύονται κείμενα των καθηγητριών του ΕΚΠΑ Μαρίας Δημάκη-Ζώρα, Τζίνας Καλογήρου, Βάσως Οικονομοπούλου και Βίκυς Πάτσιου, τα οποία παρουσιάστηκαν σε τιμητική για τον Τάσο Γερμενή εκδήλωση που οργανώθηκε στις 13 Δεκεμβρίου 2024.

Οι επιμορφωτικές, πολιτιστικές και καλλιτεχνικές εκδηλώσεις στο πλαίσιο του κύκλου δράσεων «Το ΕΚΠΑ στην Πόλη» συνεχίζονται δυναμικά! 
Μείνετε συντονισμένοι, παρακολουθώντας τις σχετικές ανακοινώσεις μέσω των διαύλων επικοινωνίας του ΕΚΠΑ και του Δήμου Αθηναίων.

ΑΧΙΛΛΕΥΣ Γ. ΧΑΛΔΑΙΑΚΗΣ

«Το ΕΚΠΑ στην Πόλη»: Ανασκόπηση δράσεων περιόδου 2024-2025 - Hub ΕΚΠΑ Hub ΕΚΠΑ

